Dr. Dre

Andre Romelle Young (* 18. február 1965, Compton, Kalifornia, USA), známy pod svojim umeleckým menom Dr. Dre je americký hudobný producent, rapper a zabávač. Je zakladateľom a súčasným CEO vydavateľstva Aftermath Entertainment a spoločnosti Beats Electronics. Dr. Dre je tiež bývalým spoluzakladateľom vydavateľstva Death Row Records. Dr. Dre produkoval albumy pre množstvo rapperov, vrátane Snoop Dogga, Eminema, Xzibita, 50 Cent, The Game a naposledy Kendricka Lamara. Dre je označovaný za hlavného interpreta, ktorý spopularizoval štýl West Coast G-funk, ktorý je charakteristický silnými pomalými beatmi a syntetizátorovými zvukmi. Dr. Dre bol zaradený na 1. miesto v zozname najbohatších hip-hopových predstaviteľov časopisu Forbes s 620 miliónmi dolárov.

Dre začal svoju hudobnú kariéru v skupine World Class Wreckin' Cru a neskôr sa stal známym ako člen gangsta rapovej skupiny N.W.A. s členmi Eazy-E, Ice Cube, MC Ren a DJ Yella, ktorá bola populárna používaním explicitných textov v skladbách, ktorá odrážala násilný pouličný život. Jeho sólový debutový album s názvom The Chronic bol vydaný cez Death Row Records a dostal ho medzi najpredávanejších amerických hudobných interpretov roka 1993, pričom jeho singel „Let Me Ride“ vyhral cenu Grammy. V tom istom roku produkoval 4-platinový debutový album Doggystyle rappera Snoop Dogga.

V roku 1996 opustil Death Row a založil svoje vlastné vydavateľstvo Aftermath Entertainment. V tom roku vydal kompiláciu Dr. Dre Presents the Aftermath a v roku 1999 sólový album 2001, za ktorý vyhral producentskú cenu Grammy. Medzi rokmi 2000 až 2009 sa zameriaval predovšetkým na produkciu hudby, pričom občas prispel svojimi vokálmi v niekoľkých skladbách. V roku 1998 prijal do svojho vydavateľstva Eminema a v roku 2003 50 Centa.

Diskografia
Štúdiové albumy

 The Chronic (1992)
 2001 (1999)
 Compton (2015)

Soundtracky

 The Wash (2001)

Spoločné albumy

with World Class Wreckin' Cru

 World Class (1985)
 Rapped in Romance (1986)

with N.W.A.

 N.W.A. and the Posse (1987)
 Straight Outta Compton (1988)
 100 Miles and Runnin (1990)
 Niggaz4Life (1991)

Ocenenia a nominácie
Dr. Dre vyhral šesť cien Grammy. Tri z nich sú za jeho produkčnú prácu.Grammy Awards History. Rock On The Net. Retrieved on 2012-05-09.Grammy Awards'
RokNominovaná prácaOcenenieVýsledok1994„Nuthin' But a G Thang“Najlepší rapový výkon dua alebo skupiny„Let Me Ride“Najlepší sólový rapový výkon1996„Keep There Heads Ringin'“Najlepší sólový rapový výkon1997„California Love“Najlepší rapový výkon dua alebo skupiny2000„Still D.R.E.“Najlepší rapový výkon dua alebo skupiny„Guilty Conscience“Najlepší rapový výkon dua alebo skupiny2001Dr. Dre 2001Najlepší rapový albumDr. Dre sámProducent roka (neklasické nahrávky)The Marshall Mathers LPAlbum roka (ako producent)The Marshall Mathers LPNajlepší rapový album (ako producent)„Forgot About Dre“Najlepší rapový výkon dua alebo skupiny„The Next Episode“Najlepší rapový výkon dua alebo skupiny2002Dr. Dre sámProducent roka (neklasické nahrávky)2003Dr. Dre sámProducent roka (neklasické nahrávky)„Knoc“Najlepší videoklip2006„Encore“Najlepší rapový výkon dua alebo skupiny2010„Crack a Bottle“Najlepší rapový výkon dua alebo skupinyRelapseNajlepší rapový album (ako producent)2012„I Need a Doctor“Najlepší rapový výkon dua alebo skupinyNajlepšia rapová pieseň2014good kid, m.A.A.d city (ako spolu-umelec)Album roka2016ComptonNajlepší rapový album2017Straight Outta ComptonNajlepší výberový soundtrack pre vizuálne médiá

Referencie

Iné projekty

Externé odkazy


 Oficiálny blog Detox 
 Beats by Dr. Dre oficiálna webstránka


Zdroj


Kategória:Hiphopoví speváci USA
Kategória:Hiphopoví klávesisti USA
Kategória:Hiphopoví bubeníci USA
Kategória:Reperi USA
Kategória:Filmoví herci USA
Kategória:Hudobní producenti USA
Kategória:Reperi afroamerického pôvodu
Kategória:Filmoví herci afroamerického pôvodu
Kategória:G-funk
Kategória:Miliardári USA
Kategória:Držitelia ceny Grammy
Kategória:Členovia skupiny N.W.A
Kategória:Osobnosti USA afroamerického pôvodu
Kategória:Osobnosti z Los Angeles